
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 213
                                                           din 25 octombrie 2018
privind preluarea unor contracte de închiriere
Consiliul Local al Municipiului Sighişoara, întrunit în ședință ordinară,

               
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 28.085/03.10.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara cu nr. 26.385/17.09.2018, formulată de domnul Gheorghiță Lazăr Ioan și soția acestuia, doamna Gheorghiță Eugenia, cu referire la preluarea contractului de închiriere nr. 400/2008, așa cum a fost modificat și completat prin actele adiționale nr. 1/2013 și nr. 2/2018, având ca obiect terenul situat în Municipiul Sighișoara, str. Horia Teculescu, nr. 92, în suprafață de 140 mp., cu destinația de teren curte (62 mp.) și teren grădină (78 mp.), aferent locuinței, ca urmare a dobândirii în proprietate a construcției – apartamentul nr. II, înscris în C.F. nr. 52089 – C1 – U2 Sighișoara, nr. C.F. vechi 1290/A/II, sub nr. top. 1381/II, de către domnul Gheorghiță Lazăr Ioan și soția acestuia, doamna Gheorghiță Eugenia;

Având în vedere cererea înregistrată la Municipiul Sighişoara cu nr. 25.727/10.09.2018, formulată de doamna Mucundorfean Elena, cu referire la preluarea contractului de închiriere nr. 215/2017, având ca obiect terenul ocupat de construcția – garaj, situat în Municipiul Sighișoara, cartier Târnava II f.nr., zona B I stg., în suprafață de 24 mp., ca urmare a dobândirii în proprietate a construcției de natură garaj de către doamna Mucundorfean Elena;

Având în vedere că, în urma preluării contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi a Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin preluarea contractelor de închiriere, se aduc venituri suplimentare la bugetul local;
Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 28.084/03.10.2018, prin care se propune preluarea unor contracte de închiriere, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
           În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

   H O T Ă R Ă Ş T E:

Art. 1. (1) Se aprobă preluarea, începând cu data de 01.11.2018, a contractului de închiriere nr. 400/2008, așa cum a fost modificat și completat prin actele adiționale nr. 1/2013 și nr. 2/2018, având ca obiect terenul situat în Municipiul Sighișoara, str. Horia Teculescu, nr. 92, în suprafață de 140 mp., cu destinația de teren curte (62 mp.) și teren grădină (78 mp.), aferent construcției – apartamentul nr. II, înscris în C.F. nr. 52089 – C1 – U2 Sighișoara, nr. C.F. vechi 1290/A/II, sub nr. top. 1381/II, de către domnul Gheorghiță Lazăr Ioan și soția acestuia, doamna Gheorghiță Eugenia, ca urmare a dobândirii în proprietate a construcției – apartamentul nr. II, situat în Municipiul Sighișoara, str. Horia Teculescu, nr. 92.

(2) Chiria va fi cea stabilită prin contractul de închiriere şi va fi indexată cu indicele de inflaţie anual.

(3) Clauzele contractuale din contractul de închiriere nr. 400/2008, așa cum a fost modificat și completat prin actele adiționale nr. 1/2013 și nr. 2/2018, îşi menţin valabilitatea între Municipiul Sighişoara şi domnul Gheorghiță Lazăr Ioan și soția acestuia, doamna Gheorghiță Eugenia.

Art. 2. (1) Se aprobă preluarea, începând cu data de 01.11.2018, a contractului de închiriere nr. 215/2017, având ca obiect terenul ocupat de construcția – garaj, situat în Municipiul Sighișoara, cartier Târnava II f.nr., zona B I stg., în suprafață de 24 mp., de către doamna Mucundorfean Elena, ca urmare a dobândirii în proprietate a construcției de natură garaj, de la actualul chiriaș al terenului, doamna Ștefan Rodica.

 (2) Chiria va fi cea stabilită prin contractul de închiriere şi va fi indexată cu indicele de inflaţie anual.

(3) Clauzele contractuale din contractul de închiriere nr. 215/2017, îşi menţin valabilitatea între Municipiul Sighişoara şi doamna Mucundorfean Elena.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Coman Meluș - Florian       

                                 Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  1 ex. Arhitectul Șef;

  3 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;
  1 ex. domnul Gheorghiță Lazăr Ioan și soția, doamna Gheorghiță Eugenia;

  1 ex. doamna Mucundorfean Elena.
14 ex.

B.A.   
